Tottenham Hotspur küsib oma staarmängija Gareth Bale'i eest 40 miljoni naela, mis suurima huvilise FC Barcelona arvates on naeruväärselt kõrge hind.
Barcelona on avaldanud, et ei kavatse Bale'i eest üle 20 miljoni naela maksta ning on seetõttu pööranud pilgu Valencia ääreründaja Jordi Alba suunas, kelle hinnasilt kõigub 10,5 miljoni juures.
Bale'ist on huvitatud ka AC Milan ning kuuldavasti Madridi Real. Kuid Daily Maili andmetel on 22-aastane valmis veel aastaks Tottenhami jääma, kui suurklubidelt pakkumisi ei tule.